Гол жамоавий нишонланмайди – Суперлига ўйинларининг ўтказилиш тартиби белгиланди | Qalampir.uz\nГол жамоавий нишонланмайди – Суперлига ўйинларининг ўтказилиш тартиби белгиланди\nЖамият\t12 Июнь 15:44 1932\nХабарингиз бор, Ўзбекистонга коронавирус инфекциясини кириб келиши ва тарқалишини олдини олиш юзасидан чора-тадбирлар дастурини тайёрлаш бўйича Республика махсус комиссиясининг қарори билан футбол бўйича Суперлига ўйинлари ўтказилишига рухсат берилган эди. Қарорга кўра футбол ўйинлари ўтказилиши тартиби белгилаб берилган. Бу ҳақда Ахборот ва оммавий коммуникациялар агентлиги ҳузуридаги штабда Санитария-эпидемиологик осойишталик агентлиги директорининг биринчи ўринбосари Ботир Қурбонов маълум қилди.\n2020 йил 12 июнь кунидан футбол бўйича Ўзбекистон Суперлигасининг навбатдаги тур ўйинлари бошланади. Ушбу мусобақаларни ўтказиш учун санитария талаблари ишлаб чиқилганми?\nФутбол бўйича Суперлига ўйинларини ўтказишда қуйидаги асосий талабларга риоя қилиниши лозим:\n– битта учрашувдаги иштирокчиларнинг (жамоалар, ташкилотчилар ва ОАВ ходимлари) умумий сони 140 нафардан ошмаслиги керак;\n– учрашув учун танлаб олинган барча тўплар, GPS тизимлари (Полар тизими), фишкалар, дарвоза устунлари ҳамда тўрлари, барча экипировкалар дезинфекция қилиниши шарт;\n– учрашув давомида стадионга киритилган барча шахслар карантин нормаларига (шахсий ҳимоя воситаларига) қатъий риоя қилиши шарт;\n– уларга тупуриш, оғиз чайқалган сувни оммавий жойга (айниқса футбол майдонига) ташлаш каби санитария қоидаларини бузиш тақиқланади (футболчилар оғиз чайиши ҳамда оғиздаги сувни ташлаши учун алоҳида идишлар, яъни, туфдон қўйилган нуқталарни ташкил этиш тавсия этилади).\n– футболчилар ва ҳакамлар ечиниш хоналари, шунингдек, автобуслар кварц лампалар билан жиҳозлаш керак (портатив кварц лампа);\n– стадион ҳудудидаги барча шахслар шахсий ҳимоя воситаларидан фойдаланиши шарт. Фақатгина ўйин вақтида майдонда ҳаракат қилаётган футболчилар ва ҳакамларда ниқоб бўлмайди. Чигалёзди машғулотларида қатнашувчилар ҳам ниқоб тақишади;\n– учрашув олдидан икки жамоа вакиллари ва ҳакамларнинг ўзаро қўл бериб кўришиш тадбирлари бекор қилинади;\n– жамоавий расмга тушишда футболчилар ижтимоий масофа сақлайди ҳамда бир-бирига тегиниб турмайди (зиг-заг усулида);\n– футболчилар голни нишонлаётганда ижтимоий масофа сақлайди ва голни жамоавий нишонлашга йўл қўйилмайди;\n– карантин талабларидан келиб чиқиб, матбуот анжумани ўтказилади. Унда иштирок этаётган барча карантин талабларига қатъий риоя этиши шарт;\n– матбуот анжуманида иштирок этаётган футболчи ва мураббийлар микрофон, диктофон каби воситаларга тегиниши, уларни бир жойдан бошқа жойга суриши мумкин эмас;\n– учрашув стадиони алоҳида изолятор хонаси бўлиши ва мазкур хона зарурий тиббий жиҳозлар билан жиҳозланган бўлиши керак;\n– учрашув ўтадиган туташ бинолар ичи футболчилар келишидан 2 соат аввал дезинфекцияланиши керак.\nАввалроқ, Ўзбекистонда ёзги трансфер ойнаси муддати ўзгаргани ҳақида хабар берган эдик.\nФутбол Суперлига Коронавирус Ўзбекистонда\n21 Сентябрь 14:55 64284\n22 Сентябрь 12:10 62556\n22 Сентябрь 13:46 61122\n22 Сентябрь 09:22 22101\n22 Сентябрь 14:14 20729


«Норма Маслаҳатчи» газетасининг 2019 йил 19 март 12-сони - Gazeta.Norma.uz\n«Норма Маслаҳатчи», №12, 2019й. 19 март\nЯнварда турмуш ўртоғим билан бирга биометрик паспорт олиб, прописка қўйдирдик. Февралда кўчамизнинг номи ўзгартирилди. Турмуш ўртоғим бошқа мамлакатга бир йилга хизмат сафарига кетди, кетиш олдидан менга пенсия олиш учун ишончнома қолдирди. Қайтадан пропискадан ўтсам, эски манзил қайд этилган ушбу ишончнома ўз кучида қоладими?\nЎзбекистонда аккредитацияланган ваколатхонага эга хорижий компания бухгалтерия ҳисобини юритиш функцияларини аутсорсинг компаниясига топширишга қарор қилди. Бунда ваколатхона ўтган фаолият даврлари учун аудиторлик ёки солиқ текширувини ўтказиши шартми? Уни ўтказиш муддатлари юзасидан муайян чекловлар (масалан, 5 йил, 3 йил учун ва ҳ.к.) белгиланганми?\nРоссия супермаркетларида ҳар бир дўкон омбори мудирига дўкон рақами туширилган муҳр берилади. Ишончнома бериш ўрнига етказиб берувчиларнинг юкхатлари ва ҳисобварақ-фактураларига шу муҳр босилади, бунда етказиб берувчиларнинг ҳужжатларига омбор мудири имзоси ва Ф.И.О. кўрсатилади. Ўзбекистон резиденти – МЧЖ ишончнома бериш ўрнига ҳар бир дўкон омбори мудири учун дўкон рақами туширилган шунга ўхшаш муҳр ясаттириши мумкинми?\nФирмамиз улгуржи савдо билан шуғулланади. Биз товар – буғдойни олдиндан ҳақини тўламай импорт қилдик, сабаби контрактга кўра товар юклаб жўнатилгандан кейин 40 кун ичида тўлов амалга оширилади. Бироқ энди уни сота олмаяпмиз. Бизга буғдойни сотган хорижий ҳамкор билан музокаралар ўтказдик. У буғдойни ун қилиб, кейин унинг ўзига экспорт қилишни таклиф қилди. Фақат фарқни тўлайдиган бўлди, чунки биз унга буғдой ҳақини тўламаганмиз. Ана шундай ўзаро ҳисоблашиш имкони борми?


Айрим тўй ва маросимлардаги ортиқча дабдаба ва исрофгарчиликлар ҳақида тўлиб-тошиб гапираётганларни кўрсам, шу оддийгина ҳаётий ҳақиқат хаёлимга келади. Булар ҳақида шунча кўп сўзбозлик қилдикки, охир-оқибатда ўзимиз ҳам энди нима қилишга бошимиз қотди. Қуруқ гап билан бирон натижага эриша олмаслигимизга ҳалиям фаҳмимиз етмаётгани баъзан мени ўйлантиради.\nЎша дабдабабозликни ойнаи жаҳонда кескин танқид қилиб гапираётганлар шундай тўйларга ҳам бош-қош бўлиб келаётганини кўрганда беихтиёр ёқа ушлайсиз. Уларнинг қайси гапига ишонишни билмай бошингиз қотади. Аслини олганда дабдабалар оддий халқ учун эмас, айрим каттаконларнинг назарига тушиш учун уюштирилаётгандай туюлади. Бундай тўйларда маҳалла оқсоқолидан бошлаб, яна анча казо-казоларни кўрасиз. Улар тўйда индамай қўл қовуштириб туришади. Дабдабали тўй муҳокамаларида эса ҳеч кимга гап бермай «тўйни ундай ўтказиш керак, бундай қилсак, яхши бўлади», деб соатлаб баҳслашишади.\nОқсоқол, маҳалланинг обрўли кишилари, гапига ҳамма қулоқ соладиган нуронийлар тўйдан олдин қутлуғ бўлсинга кирганда маросимни ортиқча исрофгарчиликларсиз ўтказиш ҳақида тўй эгаларига бир оғиз маслаҳат бериши мумкинми? Мумкин, албатта. Лекин тўй эгаси: «бу менинг тўйим, қандай ўтказишни ўзим биламан», деса, маҳалланинг кайвонилари унга қандай муносабат билдиришади? Эл-юрт ва маҳалладошларининг гапини бир тийинга олмасдан, азалий қадрият ва урф одатларни оёқости қилгани учун кайвонилар унинг ўзига ҳам шунга яраша муомала қилишганида маҳалла-кўйдан ажралиб қолган ўзбилармон балки бир кун келиб, ўз хатосини тушуниб етармиди?..\nҚариндош-уруғ ичидаги кайвонилар ҳам худди шундай йўл тутиб, маросимни ўзаро бамаслаҳат, келишилган ҳолда ўтказилишига кўмак берса, орзу-ҳавасларга эмас, баъзан беҳуда чиранишларга йўл берилмаса, нур устига нур бўлади.\nБаъзи бир кишилар кўп қатори шундай-шундай қилиб тўй бермасам, одамлар гапиради, шунча мол-дунёси бўла туриб, зиқналик қилибди, деб гап қилишади, деган хавотирдан чўчишади. Бу самимий мулоҳаза эмас. Ахир, одамларнинг гапи дабдабали маросимлар ҳақида ҳам тинмаяпти-ку! Нега халқнинг гапи уларга таъсир қилиб, муаммомиз енгиллашмаяпти? Демак, беҳуда гап-сўзлардан ҳеч бир фойда йўқлигини тан олишимиз керак.\nБиз ўзимиз билган бирон нарсаларни бошқаларга айтиб қилдириш эмас, аввало шуни ўзимиз бажаришимиз муҳимлигини эсдан чиқариб қўямиз. Маҳалламиздаги бообрў кишилар, оқсоқол ва фаоллар, кайвониларнинг ўзи қандай тўй бераётганини эл-юрт кўриб, гувоҳи бўлиб турибди-ку! Шундан кейин улар бошқа бировга тўйингни сал ихчамроқ қилавер, деб айта оладими? Агар айтса, унинг гапини биров эшитадими?\nХатони ҳамиша ўзимиздан қидиришга ўрганишимиз керак. Икки қуда ўзаро келишиб ўтказадиган тўйда, албатта, исрофгарчилик бўлиши зарур, деб бизга ҳеч ким буйруқ бераётгани ё мажбурлаётгани йўқ. Фақат ўзаро келишув асосида чиройли ўтказишни уддасидан чиқа олсак, бас.


ТОШПУЛАТ РАХМАТУЛЛАЕВ СОГДИАНА: Самарқандда газ истеъмолчисининг муаммоси жойида ҳал этиладиган бўлди\nУларнинг асосийси истеъмол қилинган (баъзида ҳатто етказиб берилмаган) газ учун ҳақ тўлашдан иборат деб тушиниларди. Истеъмолчини унинг ҳақ-ҳуқуқлари ҳамда газ етказиб берувчининг мажбуриятлари билан таништиришдан ҳеч ким манфаатдор эмасдай кўринарди.\nМисол тариқасида одатий бўлиб қолган ҳолатни келтирмоқчиман. Истеъмолчи қандайдир сабаб билан газни ҳисобга олиш ускунаси(счётчик)ни даврий текширувдан ўтказишнинг амал қилиш муддатини ўтказиб юборган бўлса, жаримага тортилади. Бу ерда фақат истеъмолчи айбдор саналади. Аслида бундай эмас. Бу ишда газ таъминоти корхонасининг назоратчиси ҳам масъулдир. Шуни инобатга олиб, “Самарқандшаҳаргаз” филиали томонидан ишлаб чиқилган “Табиий газ истеъмолчилари учун эслатма”да назоратчи газни ҳисобга олиш ускунасини даврий текширувдан ўтказишнинг амал қилиш муддати тугашига бир ой қолганда, истеъмолчини бу ҳақда огоҳлантириши кераклиги белгилаб қўйилган. Албатта, бу – масъулият истеъмолчи зиммасидан тўласинча соқит қилинади дегани эмас.\n“Эслатма”да биринчи марта газ ўтказаётган хонадон соҳиблари билиши зарур бўлган маълумотлар алоҳида келтирилган, газни ҳисобга олиш ускунасини даврий текширувдан ўтказиш учун бажарилиши лозим бўлган ишлар қадамба-қадам кўрсатиб ўтилган. Афсуски, шу вақтгача айрим фуқароларимиз счётчикни текширувдан ўтказгандан сўнг келтириб жойига ўрнатиш билан чекланган. Бу ҳақда тузилган далолатномани газ идорасининг автоматик бошқарув тизимига тақдим этиши ва қайддан ўтказиш зарурлигини билмаган. Счётчикнинг назорат тамға (пломба)сини ўрнатиш ва бу ҳақда назоратчи тузган далолатномани газ таъминоти корхонасида рўйхатдан ўтказишни ўйламаган. Аниқроғи, ана шундай йўл тутиш кераклигини аҳолига ҳеч ким айтмаган. Бехабарлик оқибатида истеъмолчилар кўплаб жарима тўлашга мажбур эди.\nКўп йиллар давом этган бундан нотабиий ҳолатга Самарқанд вилоятида чек қўйила бошланганлиги диққатга сазовордир. Бундан бир ойча олдин “Марказгазтаъминот” унитар корхонаси раҳбари Шукрулло Маҳмудов “Табиий газ истеъмолчилари учун эслатма” тайёрлаш ва уни аҳоли ўртасида кенг тарқатиш ташаббуси билан чиққан эди. “Эслатма”ни тайёрлашни “Самарқандшаҳаргаз” филиали бошлиғи Акбар Баҳриев ўз зиммасига олди. Натижада қисқа вақт ичида ҳар бир фуқаро учун муҳим бўлган ҳужжат ишлаб чиқилди ва унинг катта форматдаги нусхалари маҳаллаларга тарқатилди.\nНореал қарздорлик тугатилади...ми?\nАҳолини газ идорасидан қарздорлиги масаласи кўпдан бери барчанинг диққат марказида десак, хато бўлмайди. Айниқса, катта миқдордаги нореал қарздорлик туфайли газ идорасига қатнашдан безиб қолган юртдошларимиз қанча! Шукрлар бўлсинки, Самарқандда кейинги вақтда бундай аҳволга чек қўйила бошланди. Қайси маҳаллада истеъмолчилардан ноқонуний пул талаб қилинганлигини эшитган замони “Самарқандшаҳаргаз” филиали раҳбарияти ўша ҳудудга бориб, масалага ойдинлик кирита бошлади.\nЖойларга чиққанда қанчалик кўп ва кенг маълумот олиш имкониятини кўрган филиал раҳбари Акбар Баҳриев маҳаллаларда мунтазам сайёр қабул ўтказишни йўлга қўйди. Уларда асосан қайси масалаларга урғу берилишини аниқлаш мақсадида NUZ.UZ мухбири ҳам бир нечта қабулда қатнашди.\nНурли йўл, Оқ сарой, Мингтут маҳаллаларида қарздорлик, газ ҳисоблагич(счётчик)га тамға ўрнатиш, электрон газ ҳисоблагич ўрнатиш учун қандай йўл тутиш кераклиги, назоратчиларнинг муомала маданияти, хонадонларда битта счётчикка бештадан ортиқ газ жиҳози улар мумкин эмаслиги ҳақидаги талаб қанчалик тўғри эканлиги каби кўплаб саволлар ўртага ташланди. А.Баҳриев барча саволларга батафсил жавоб қайтарди.\nМасалан, газ жиҳозлари сони ҳақидаги саволга қуйидагича жавоб берилди: “РЛ-6 газ ҳисоблагичи бир соатда 10 кубометргача газ ўтказиш қобилиятига эга. Гап бу ерда газ жиҳозларининг сонида эмас, балки уларнинг қанча ҳажмда газ истеъмол қилишида. Шунга қараб жиҳозларнинг сони ҳар хил бўлиши мумкин”.\nОқ сарой маҳалла раиси Шокир Хурсандов газ идорасининг автоматик бошқариш тизими (АБТ) базасида маҳалла бўйича 2,5 млрд. сўм қарздорлик мавжудлиги кўрсатилганлиги ва ушбу сумманинг қанчаси нореал қарздорлик эканлигини аниқлаш учун нима қилиш кераклигини сўради. Бунга жавобан айни кунларда нореал қарздорликни аниқлаш мақсадида қайта хатлов ўтказилаётганлиги айтилди. Шунингдек, истеъмолчи барча ҳужжатлари билан газ идорасига бориб, АБТ базасидаги маълумотлар билан тўлов ҳужжатларини солиштириб кўриши керак.\nНурли йўл маҳалласида аҳоли янги тайинланган назоратчининг қўполлигидан нолиди. Жумладан, назоратчи 1-гуруҳ ногирони кўзи ожиз Комилжон Жумаевга қўл кўтариб, унга тан жароҳати етказган экан. А.Баҳриев воқеага гувоҳ бўлганлардан унинг тафсилотини билиб олгандан сўнг, ўша жойнинг ўзида, барчанинг кўз олдида “Самарқандшаҳаргаз” филиали кадрлар бўлими раҳбарига назоратчининг хизмат гувоҳномасини олиб қўйишни ва Меҳнат кодексининг тегишли моддаси билан ишдан четлаштириш масаласини кўриб чиқишини буюрди.\n“Ҳа, бекорга Президентимиз кўпроқ халқ ичига киришни, халқ билан мулоқот қилишни талаб қилмас экан, – деди идорага қайтгандан кейин А.Баҳриев. – Буни қаранг, ярим кун иш хонамдан чиқиб, одамлар билан учрашиб, муаммолардан хабар топдим, уларнинг қанчаси жойида ҳал қилинди, фуқароларнинг овора бўлиб идорога келишига ҳожат қолмади. Бу тажрибани албатта давом эттирамиз”.\nЎша куни кеч уйга қайтдим. Леки кун мазмунли ўтганлигидан мамнун эдим. Ўзимча, қани энди ёш раҳбарнинг ана шундай хайрли ишларини юқоридагилар қўллаб-қувватлаб турса, ҳаммамиз учун зўр бўларди-да, деб қўйдим.\nСайт “Новости Узбекистана”, “Жамоатчилик” бўлими, 02.06.2017\nАвтор: Тошпулат Рахматуллаев на 16:42


Бошқарув органида ўзгариш | "NAVBAHOR" FUTBOL JAMOASINING RASMIY WEB SAHIFASI\nБошқарув органида ўзгариш\nБундан бироз вақт олдин “Навбаҳор” футбол клубида йиғилиш бўлиб ўтди. Мазкур йиғилишда клуб бошқарув органида ўзгариш рўй берганлиги маълум қилинди. Наманган вилоят ҳокимининг 29 декабрдаги фармойишига асосан клуб президенти сифатида фаолият олиб борган Т.Дадабаев, вице-президент вазифасини бажарган Р.Низамбаев ва жамоа бош мураббийи Б.Ашурматовлар ўз вазифаларидан озод этилишди. Клуб президенти вазифаси Наманган шаҳар ҳокими Б.Бекходжаев зиммасига юклатилган бўлса вице-президентлик вазифасини О.Қосимов бажарадиган бўлди. Жамоа бошқаруви эса Р.Ғофуров зиммасига юклатилди.\nЙиғилишда клуб ходимлари, мураббийлар, хизмат қилувчи ходимлар ва асосий ва ёшлар таркиби футболчиларига клубда фаолият олиб борадиган янги раҳбарият таркиби таништирилди. Шу билан биргаликда, 2016 йилнинг 2 январ санасида жамоа аъзолари билан вилоят ҳокими билан учрашув бўлиб ўтиши ҳам маълум қилинди. Тадбир давомида келгусида жамоа асосини маҳаллий футболчилардан ташкил этишга эътибор қаратилиши ҳам эътироф этилди. “Навбаҳор” жамоаси янги мавсумга тайёргарликнинг 2016 йилнинг 4 январидан бошлайди. Рашид Ғофуров бошчилигидаги мураббийлар штаби эса кейинроқ тасдиқланади.


Икки карра US Open чемпиони Осака бу йилги иштирокидан қанча ишлаб олди? / Olamsport.com\nИкки карра US Open чемпиони Осака бу йилги иштирокидан қанча ишлаб олди?\nТеглар : ОсакаUS OpenАзаренко\nХабар берганимиздек, бугун тонгда АҚШнинг Нью-Йорк шаҳрида ўтказилаётган теннис бўйича "Катта Дубулға" туркумига кирувчи US Open турнирининг аёллар ўртасидаги баҳслари чемпиони аниқланган эди.\nБош соврин учун кечган ҳал қилувчи финал учрашувида дунёнинг тўққизинчи ракеткаси, япониялик Наоми Осака WTA рейтингида 27-поғонадан жой олиб турган беларуслик Виктория Азаренкони 1/6, 6/3, 6/3 ҳисобларида таслим этиб, икки карра US Open чемпионига айланганди.\nИкки ҳафталик муваффақиятли иштирок 22 ёшли Наомига 3 миллион доллар мукофот пули ҳамда қимматли 2000 рейтинг очкосини тақдим этди. Финалда ютқазган 31 ёшли Азаренко эса 1,5 миллион долларга эга бўлди.\nТаққослайдиган бўлсак, ўтган йилги чемпион канадалик Бьянка Андрееску 3 миллион 850 минг доллар, финалчи эса 1 миллион 900 минг долларга ўз ҳамёнини бойитиб олганди. Бу йилги мукофот жамғармаси ўтган сафарги умумий гонорар фондининг 95 фоизини ташкил этди. Яъни, гонорар жамғармаси 5 % қисқариб, 57 миллиондан 53,4 миллион долларга камайтирилди.\nВиктория Азаренконинг юриши давом этади 0